*Tämä artikkeli kertoo maskotista yleisenä käsitteenä. Suomalaista vuoden 1943 elokuvaa käsittelee artikkeli Maskotti (elokuva).*
**Maskotti** on hahmo, joka esimerkiksi kannustaa urheilujoukkuetta tai on ravintolan vetonaula lapsille. Maskotteja voidaan myös käyttää omana onnenkaluna, esimerkiksi koululuokalla voi olla oma maskotti. Maskotti on yleensä eläin, mutta se voi myös olla mikä tahansa olento. Maskotin tarkoituksena esimerkiksi urheilutapahtumissa (varsinkin Yhdysvalloissa) on yleensä kannustaa joukkueen kannattajia kannatushuutoihin ynnä muuta sellaista. Tällöin maskottina toimii joku maskotin pukuun sonnustautunut henkilö. Maskotin kuvalla ja nimellä voidaan myös myydä erilaisia oheistuotteita. 

Sana *maskotti* on tullut suomeen ruotsin ja englannin kautta ranskasta – *mascotte* on deminutiivijohdos provensaalin noitaa tarkoittavasta sanasta *masco*. *Maskotti* on tarkoittanut onnenkalua, talismaania tai noidan lumousta. Mahdollisesti sana juontaa juurensa keskiajan latinan sanasta *masca* ’maski, aave, painajainen’. Käsitteen teki tunnetuksi Edmond Audranin vuoden 1880 komediallinen ooppera *La Mascotte*, jossa kodissa asuva keiju tuo onnea italialaiselle maanviljelijälle. Ooppera esitettiin seuraavana vuonna englanniksi. Suomen kirjakielessä *maskotti* on tullut käyttöön 1900-luvun alkupuolella.

Myös monella urheilijalla on maskotti.*lähde?* Tällaisia maskotteja käytetään usein urheilijoiden kotisivuilla, ja usein t-paitoja ja esimerkiksi matkapuhelimien taustakuvia myydään nimenomaan maskotin eikä itse urheilijan kuvalla.

Tunnettuja maskotteja
---------------------

Tux-pingviini, Linux-käyttöjärjestelmän maskotti.
* McDonald’sin Ronald McDonald -klovni
* Linuxin Tux-pingviini
* FreeBSD:n BSD-demoni
* OpenBSD:n Puffy
* Wikipedian Wikipe-tan
* Nintendon Mario
* Segan Sonic the Hedgehog
* Capcom-pelitalon Mega Man
* *Final Fantasy* -pelisarjan chocobo- ja moogle-olennot
* Moskovan olympialaisten Miska-karhu

Katso myös
----------

* Avatar
* Fetissi
* Logo
* Talismani

Lähteet
-------

1. 1 2  Häkkinen, Kaisa: *Nykysuomen etymologinen sanakirja*, s. 690. Helsinki: WSOY, 2004. ISBN 951-0-27108-X.
2. ↑  mascot (n.) *Online Etymology Dictionary*. Douglas Harper. Viitattu 20.5.2017. (englanniksi)

Aiheesta muualla
----------------

* Kuvia tai muita tiedostoja aiheesta **Maskotti** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Urheilu |
| --- |
|  |
| Muodot | 
* Yksilöurheilu
	+ Kestävyys
* Joukkueurheilu
* Sotilasurheilu
* Vammaisurheilu
* Naisten urheilu
* Ammattiurheilu
* Puoliammattilasurheilu
* Harrasteurheilu
* Kokemusurheilu
* e-Urheilu

 |
|  |
| Tiede | 
* Liikunta
	+ Kuntoilu
* Harjoittelu
	+ Lihasvoimaharjoittelu
* Lääketiede
	+ Doping
	+ Psykologia
	+ Urheiluvammat
* Pedagogiikka
	+ Koululiikunta
	+ Fyysinen aktiivisuus
* Ravitsemus
	+ Juomat
	+ Ravinteet

 |
|  |
| Liiketoiminta | 
* Urheiluagentti
	+ Pelaaja-agentti
* Johtaminen
* Journalismi
* Markkinointi
* Seura
* Sponsorointi
* Taloustiede
* Oikeus
* Pelaajakauppa

 |
|  |
| Kulttuuri | 
* Derby-ottelu
* Elokuva
* Fani
* Maskotti
* Urheiluhenki
* Vedonlyönti

 |
|  |
| Muuta | 
* Kansallisurheilu
* Urheilulajit

 |

 |